CELEX: 32010R0573
Language: et
Date: 2010-06-30 00:00:00
Title: Komisjoni määrus (EL) nr 573/2010, 30. juuni 2010 , millega muudetakse määrust (EL) nr 185/2010, millega nähakse ette meetmed lennundusjulgestuse ühiste põhistandardite rakendamiseks  (EMPs kohaldatav tekst )

1.7.2010   
            
            
               ET
            
            
               Euroopa Liidu Teataja
            
            
               L 166/1
            
         KOMISJONI MÄÄRUS (EL) nr 573/2010,
   30. juuni 2010,
   millega muudetakse määrust (EL) nr 185/2010, millega nähakse ette meetmed lennundusjulgestuse ühiste põhistandardite rakendamiseks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
   ning arvestades järgmist:
   
               (1)
            
            
               Vastavalt määruse (EÜ) nr 300/2008 artikli 4 lõikele 3 peaks komisjon vastu võtma kõnealuse määruse artikli 4 lõikes 1 osutatud ühiste põhistandardite ja artikli 4 lõikes 2 osutatud ühiseid põhistandardeid täiendavate üldmeetmete rakendamise üksikasjalikud meetmed.
            
         
               (2)
            
            
               Kui meetmed sisaldavad tundlikke julgestusmeetmeid, tuleks neid käsitada Euroopa Liidu salastatud teabena komisjoni 29. novembri 2001. aasta otsuse 2001/844/EÜ, ESTÜ, Euratom (millega muudetakse komisjoni kodukorda) (2) tähenduses, nagu on sätestatud määruse (EÜ) nr 300/2008 artikli 18 punktis a, ning seepärast ei tohiks neid avaldada. Sellised meetmed tuleks vastu võtta eraldi, kasutades selleks liikmesriikidele adresseeritud otsust.
            
         
               (3)
            
            
               Määrust (EÜ) nr 300/2008 hakatakse täies ulatuses kohaldama alates kõnealuse määruse artikli 4 lõigetes 2 ja 3 osutatud korras vastu võetud rakenduseeskirjades sätestatud kuupäevast, kuid mitte hiljem kui 29. aprillil 2010. Määruse (EÜ) nr 300/2008 ja selle rakendusaktide kohaldamise ühtlustamiseks tuleks käesolevat määrust seega kohaldada alates 29. aprillist 2010.
            
         
               (4)
            
            
               Seepärast tuleks kehtetuks tunnistada komisjoni 4. juuli 2003. aasta määrus (EÜ) nr 1217/2003, millega nähakse ette siseriiklike tsiviillennundusjulgestuse kvaliteedikontrolli programmide ühised täpsed nõuded, (3)22. augusti 2003. aasta määrus (EÜ) nr 1486/2003, millega nähakse ette tsiviillennundusjulgestuse valdkonnas korraldatavate komisjoni inspekteerimiste kord, (4)21. juuni 2004. aasta määrus (EÜ) nr 1138/2004, millega kehtestatakse lennujaama turvaala kriitiliste osade ühine määratlus, (5) ning 8. augusti 2008. aasta määrus (EÜ) nr 820/2008, millega nähakse ette meetmed lennundusjulgestuse ühiste põhistandardite rakendamiseks, (6) mille kõigiga rakendati Euroopa Parlamendi ja nõukogu 16. detsembri 2002. aasta määrust (EÜ) nr 2320/2002, millega kehtestatakse tsiviillennundusjulgestuse valdkonna ühiseeskirjad (7).
            
         
               (5)
            
            
               Määruse (EÜ) nr 300/2008 artikliga 18 on lubatud, et olenemata sellest, et üldjuhul avaldab komisjon meetmed, mis mõjutavad otseselt reisijaid, võib teatavaid tundlikku julgeolekuteavet sisaldavaid meetmeid käsitada otsuse 2001/844/EÜ, ESTÜ, Euratom (millega muudetakse komisjoni kodukorda) tähenduses ja neid mitte avaldada. Sellised meetmed tuleks vastu võtta eraldi, kasutades selleks liikmesriikidele adresseeritud otsust. Otsuse osa, mis sisaldab tundlikke julgestusmeetmeid ja -menetlusi, ei tohiks avaldada ning see tuleks teha kättesaadavaks üksnes neile käitajatele ja üksustele, kellel on selleks õigustatud huvi. Sellised meetmed hõlmavad eelkõige teatavaid üksikasjalikke menetlusi ja nendest tehtavaid erandeid seoses julgestuspiirangualadele sisenevate ja seal viibivate õhusõidukite, sõidukite, isikute, pagasi, posti ja lasti kontrollimisega, samuti läbivaatusseadmete tehnilisi näitajaid.
            
         
               (6)
            
            
               Käesoleva määrusega ettenähtud meetmed on kooskõlas määruse (EÜ) nr 300/2008 artikli 19 lõike 1 kohaselt loodud tsiviillennundusjulgestuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määrusega nähakse ette üksikasjalikud meetmed selliste ühiste põhistandardite rakendamiseks, mille eesmärk on kaitsta tsiviillennundust ebaseadusliku sekkumise eest, mis ohustab tsiviillennundusjulgestust, ning ühiseid põhistandardeid täiendavad üldmeetmed.
   Artikkel 2
   Rakenduseeskirjad
   1.   Artiklis 1 osutatud meetmed on sätestatud lisas.
   2.   Vastavalt määruse (EÜ) nr 300/2008 artikli 10 lõikele 1 tuleb riiklikes tsiviillennunduse julgestusprogrammides käesolevat määrust asjakohaselt arvesse võtta.
   Artikkel 3
   Jõustumine
   Käesolev määrus jõustub ja seda hakatakse kohaldama alates kahekümnendast päevast pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuni 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 97, 9.4.2008, lk 72.
   
      (2)  EÜT L 317, 3.12.2001, lk 1.
   
      (3)  ELT L 169, 8.7.2003, lk 44.
   
      (4)  ELT L 213, 23.8.2003, lk 3.
   
      (5)  ELT L 221, 22.6.2004, lk 6.
   
      (6)  ELT L 221, 19.8.2008, lk 8.
   
      (7)  EÜT L 355, 30.12.2002, lk 1.
   
      LISA
      Määruse (EL) nr 185/2010 (1) lisa muudetakse järgmiselt.
      
                  A.
               
               
                  Peatüki 4 punkti 4.1.1.2 lisatakse alapunkt c:
                  
                              „c)
                           
                           
                              pommikoeri kasutades ja punkti a kohaldades”.
                           
                        
            
                  B.
               
               
                  Peatükki 4 lisatakse punkt 4.1.1.9:
                  
                              „4.1.1.9.
                           
                           
                              pommikoeri võib kasutada üksnes läbivaatuse täiendava vahendina.”
                           
                        
            
                  C.
               
               
                  Peatüki 4 punkti 4.1.2.3 lisatakse alapunkt d:
                  
                              „d)
                           
                           
                              pommikoeri kasutades ja punkti a kohaldades”.
                           
                        
            
                  D.
               
               
                  Peatüki 5 punkti 5.1.1 lisatakse alapunkt e:
                  
                              „e)
                           
                           
                              pommikoerad”.
                           
                        
            
                  E.
               
               
                  Peatükki 12 lisatakse punkt 9:
                  „12.9.   POMMIKOERAD
                  12.9.1.   Üldpõhimõtted
                  
                  
                              12.9.1.1.
                           
                           
                              Pommikoerad peavad suutma avastada kindlaksmääratud suurusega ja suuremaid lõhkeaine üksikkoguseid ning nendest märku anda.
                           
                        
                              12.9.1.2.
                           
                           
                              Avastamine ei tohi sõltuda lõhkeaine kujust, asukohast ega asendist.
                           
                        
                              12.9.1.3
                           
                           
                              Kui pommikoer avastab komisjoni eraldi otsuse liites 12-D sätestatud lõhkeaine, annab ta sellest märku passiivse reaktsiooniga.
                           
                        
                              12.9.1.4.
                           
                           
                              Pommikoera ja tema juhti võidakse läbivaatamisel kasutada juhul, kui nad on tunnustatud nii eraldi kui ka meeskonnana.
                           
                        
                              12.9.1.5.
                           
                           
                              Pommikoerale ja tema juhile korraldatakse alg- ja korduv väljaõpe, et tagada nõutavate oskuste omandamine ja säilitamine ning vajaduse korral uute oskuste omandamine.
                           
                        
                              12.9.1.6.
                           
                           
                              Tunnustuse saamiseks peab pommikoera meeskond, mis koosneb pommikoerast ja tema juhist/juhtidest, olema edukalt läbinud vastava väljaõppe.
                           
                        
                              12.9.1.7.
                           
                           
                              Pommikoera meeskonnale annab tunnustuse pädev asutus või tema esindaja vastavalt komisjoni eraldi otsuse liidetele 12-E ja 12-F.
                           
                        
                              12.9.1.8.
                           
                           
                              Kui pädev asutus on oma tunnustuse andnud, võib pommikoera meeskonda kasutada julgestusalase läbivaatuse tegemisel, kasutades vabajooksu või lõhkeaine kaughaistmise meetodit.
                           
                        12.9.2.   Pommikoertega seotud standardid
                  
                  
                              12.9.2.1.
                           
                           
                              Pommikoertega seotud toimivusnõuded on sätestatud komisjoni eraldi otsuse liites 12-D.
                           
                        
                              12.9.2.2.
                           
                           
                              Isikute, käsipagasi, muude isikute kui reisijatega kaasas olevate esemete, sõidukite, õhusõidukite, pardavarude ja lennujaama varude ning lennujaama julgestuspiirangualade läbivaatamiseks kasutatav pommikoera meeskond peab vastama avastamist käsitlevale 1. standardile.
                           
                        
                              12.9.2.3.
                           
                           
                              Registreeritud pagasi, lennuettevõtja posti, lennuettevõtja saadetiste, lasti ja posti läbivaatamiseks kasutatav pommikoera meeskond peab vastama avastamist käsitlevale 2. standardile.
                           
                        
                              12.9.3.4.
                           
                           
                              Pommikoera meeskonda, kes on tunnustatud avastama lõhkeaineid, kasutades lõhkeaine kaughaistmise meetodit, võib kasutada üksnes lasti, kuid mitte muude 2. standardis sätestatud kohtade läbivaatamiseks.
                           
                        
                              12.9.3.5.
                           
                           
                              Pommikoer, keda kasutatakse lõhkeainete avastamiseks, peab olema varustatud asjakohaste vahenditega, mis võimaldab pommikoera selgelt identifitseerida.
                           
                        
                              12.9.3.6.
                           
                           
                              Lõhkeainete avastamisel peab pommikoeraga kaasas olema juht, kes on tunnustatud pommikoertega töötamiseks.
                           
                        
                              12.9.3.7.
                           
                           
                              Vabajooksu meetodi jaoks tunnustatud pommikoeral tohib olla ainult üks juht. Üks juht võib saada tunnustuse maksimaalselt kahe pommikoera juhtimiseks.
                           
                        
                              12.9.3.8.
                           
                           
                              Lõhkeaine kaughaistmise meetodi jaoks tunnustatud pommikoeral tohib olla maksimaalselt kuni kaks juhti.
                           
                        12.9.3.   Väljaõppenõuded
                  
                  
                     Üldised väljaõppega seotud kohustused
                  
                  
                              12.9.3.1.
                           
                           
                              Pommikoera meeskonna väljaõpe hõlmab teoreetilist ja praktilist väljaõpet ning väljaõpet töökohal.
                           
                        
                              12.9.3.2.
                           
                           
                              Pädev asutus peab kindlaks määrama väljaõppekursuste sisu või seda tunnustama.
                           
                        
                              12.9.3.3.
                           
                           
                              Väljaõppe korraldab pädev asutus või tema esindaja, kasutades selleks määruse (EÜ) nr 185/2010 lisa punkti 11.5 kohaselt kvalifitseeritud instruktoreid.
                           
                        
                              12.9.3.4.
                           
                           
                              Lõhkeainete avastamiseks väljaõpetatavad koerad on eriotstarbelised koerad.
                           
                        
                              12.9.3.5.
                           
                           
                              Väljaõppe ajal kasutatakse lõhkeaineid simuleerivaid õppevahendeid.
                           
                        
                              12.9.3.6.
                           
                           
                              Kõik isikud, kes puutuvad õppevahenditega kokku, saavad vastava väljaõppe, et vältida saastamist.
                           
                        
                     Pommikoera meeskondade algväljaõpe
                  
                  
                              12.9.3.7.
                           
                           
                              Pommikoera meeskond saab algväljaõppe, mis põhineb komisjoni eraldi otsuse punktis 12.9.3 sätestatud kriteeriumidel.
                           
                        
                              12.9.3.8.
                           
                           
                              Pommikoera meeskonna algväljaõpe hõlmab praktilist väljaõpet tulevases töökeskkonnas.
                           
                        
                     Pommikoera meeskondade korduv väljaõpe
                  
                  
                              12.9.3.9.
                           
                           
                              Pommikoer ja tema juht peavad täitma korduva väljaõppe nõudeid nii eraldi kui ka meeskonnana.
                           
                        
                              12.9.3.10.
                           
                           
                              Korduva väljaõppe eesmärk on säilitada algväljaõppe käigus omandatud oskused ja julgestusalaste arengutega seoses omandatud oskused.
                           
                        
                              12.9.3.11.
                           
                           
                              Pommikoera meeskonna korduv väljaõpe toimub vähemalt iga kuue nädala järel. Korduva väljaõppe minimaalne kestus on neli tundi iga kuue nädala järel.
                           
                        
                              12.9.3.12.
                           
                           
                              Punkti 11 ei kohaldata juhul, kui pommikoera õpetatakse vähemalt kord nädalas tundma ära kõiki komisjoni eraldi otsuse liites 12-D loetletud aineid.
                           
                        
                     Pommikoera meeskondade väljaõpet käsitlevad andmed
                  
                  
                              12.9.3.13.
                           
                           
                              Nii pommikoera kui ka tema juhi alg- ja korduvat väljaõpet käsitlevaid andmeid säilitatakse vähemalt nende töölepingu jooksul ja need tehakse nõudmise korral pädevale asutusele kättesaadavaks.
                           
                        
                     Pommikoera meeskondade operatiivväljaõpe
                  
                  
                              12.9.3.14.
                           
                           
                              Läbivaatamisel kasutatav pommikoer saab operatiivväljaõpe, et ta vastaks komisjoni eraldi otsuse liites 12-D sätestatud toimivusnõuetele.
                           
                        
                              12.9.3.15.
                           
                           
                              Operatiivväljaõpe korraldatakse korduva pistelise väljaõppena tööperioodi jooksul ja selle ajal hinnatakse pommikoera avastamisvõimet tunnustatud õppevahendite abil.
                           
                        12.9.4.   Tunnustamine
                  
                  
                              12.9.4.1.
                           
                           
                              Tunnustamise abil tagatakse, et hinnatakse järgmisi oskusi:
                              
                                          a)
                                       
                                       
                                          pommikoera suutlikkus vastata komisjoni eraldi otsuse liites 12-D sätestatud toimivusnõuetele;
                                       
                                    
                                          b)
                                       
                                       
                                          pommikoera suutlikkus anda passiivse viitamisega märku lõhkeaine olemasolust;
                                       
                                    
                                          c)
                                       
                                       
                                          pommikoera ja tema juhi/juhtide suutlikkus töötada efektiivse meeskonnana ja;
                                       
                                    
                                          d)
                                       
                                       
                                          juhi suutlikkus juhtida pommikoera õigesti, tõlgendada asjakohaselt pommikoera reaktsiooni lõhkeaine leidmisel ja reageerida asjakohaselt pommikoera reaktsioonile.
                                       
                                    
                        
                              12.9.4.2.
                           
                           
                              Tunnustamise ajal simuleeritakse pommikoera meeskonna kõiki töökeskkondi.
                           
                        
                              12.9.4.3.
                           
                           
                              Pommikoera meeskond peab edukalt läbima väljaõppe kõikide töökeskkondade puhul, mille suhtes tunnustust taotletakse.
                           
                        
                              12.9.4.4.
                           
                           
                              Tunnustamine toimub komisjoni eraldi otsuse liidete 12-E ja 12-F kohaselt.
                           
                        
                              12.9.4.5.
                           
                           
                              Tunnustamise kehtivuse periood ei tohi olla pikem kui 12 kuud.
                           
                        12.9.5.   Kvaliteedikontroll
                  
                  
                              12.9.5.1.
                           
                           
                              Pommikoera meeskonna suhtes kohaldatakse komisjoni eraldi otsuse liites 12-G sätestatud kvaliteedikontrollimeetmeid.
                           
                        12.9.6.   Läbivaatusmeetodid
                  
                  Täiendavad üksikasjalikud nõuded on esitatud komisjoni eraldi otsuses.”
               
            
         (1)  ELT L 55, 5.3.2010, lk 1.